รับลูกตั้งสอบยิง 19 นักฟุตบอลสะบ้าย้อย
ยะลา- 8 พ.ค.48หลังการรับฟังความคิดเห็นของประชาชนในจังหวัดยะลา นายอานันท์ ปันยารชุน ประธานคณะกรรมการอิสระเพื่อความสมาน ฉันท์แห่งชาติ(กอส.) พร้อมด้วยนายจาตุรนต์ และคณะกรรมการอีก 5 คน เข้าร่วมประชุมร่วมกับชาวบ้านสุโสะ ตำบลธารคีรี อำเภอสะบ้าย้อย ญาติของผู้เสียชีวิตในเหตุการณ์นองเลือดวันที่ 28 เม.ย. 2547 ทั้งนี้กลุ่มชาวบ้านเรียกร้องกอส.ตั้งคณะกรรมการสอบสวนข้อเท็จจริงของเหตุการณ์ที่เกิดขึ้นเมื่อวันที่ 28 เมษายน 2547 ที่ตลาดสะบ้าย้อย จังหวัดสงขลา นายอานันท์ กล่าวหลังการประชุมซึ่งกินเวลาประมาณ 15 นาทีว่า เป็นการประชุมนอกรอบ ซึ่งการสอบสวนข้อเท็จจริงดังกล่าวเป็นส่วนหนึ่งของการเยียวยาด้วย นายจาตุรนต์ กล่าวว่า การเยียวยาผู้สูญเสียจากกรณีนี้จะดำเนินการอย่างเร็วที่สุด ส่วนการสอบ สวนข้อเท็จจริงกรณีนี้ นายพงศ์เทพ เทพกาญจนา อธิบายแล้วว่า ต้องดำเนินการไปตามกระบวน การทางกฎหมาย ซึ่งจะพิสูจน์ข้อเท็จจริงให้ญาติผู้เสียชีวิตหายสงสัยได้ ส่วนการตั้งคณะกรรมการอิสระเพื่อสอบข้อเท็จจริงกรณีนี้ ตนจะปรึกษากับ พล.ต.อ.ชิดชัย วรรณสถิตย์ รองนายกรัฐมนตรีและรัฐมนตรีว่าการกระทรวงมหาดไทย ในฐานะกรรมการอิสระเพื่อความสมานฉันท์แห่งชาติอีกครั้งหนึ่ง 
ยะลา- 8 พ.ค.48 หลังการรับฟังความคิดเห็นของประชาชนในจังหวัดยะลา นายอานันท์ ปันยารชุน ประธานคณะกรรมการอิสระเพื่อความสมาน ฉันท์แห่งชาติ(กอส.) พร้อมด้วยนายจาตุรนต์ และคณะกรรมการอีก 5 คน